Jong man vas oor derduisende rande se Mandrax | Maroela Media
Die plek waar die dwelms versteek is. Foto: Verskaf
'n 21-jarige man is Woensdag in Kaapstad in hegtenis geneem nadat duisende Mandrax-tablette in sy besit gevind is.
Lt.kol. Andrè Traut, provinsiale polisiewoordvoerder vir die Wes-Kaap, het Donderdag gesê die man is tydens 'n intelligensiegedrewe operasie in hegtenis geneem. Die doel van dié polisieoperasie is om ernstige misdade in Ruyterwacht in Elsiesrivier te bekamp.
"Die polisie het omstreeks 17:00 'n woning in Carnavonstraat deursoek ná 'n intensiewe ondersoek rakende onwettige aktiwiteite by dié plek. Die polisie het op nagenoeg 17 000 Mandrax-tablette met 'n geskatte straatwaarde van R850 000 afgekom en daarop beslag gelê," het Traut gesê.
Die man is in hegtenis geneem op aanklag van die handel van onwettige dwelms. Hy moet Vrydag in die Goodwood-landdroshof verskyn.
Die dwelms waarop beslag gelê is. Foto: Verksaf
Sluit hom toe en gooi die sleutel weg want hy vernietig duisende jongmense se lewens. Eintlik verdien hy doodstraf.